**שיתוף פעולה בקבוצה והכרת חוקי בית הנוער (45 דקות)**

מטרות הפעולה:

1. הקבוצה תלמד לשתף פעולה בתוך עצמה.  
2. הקבוצה תתגבש דרך פעילות חוויתית משותפת.  
3. הקבוצה תכיר את חוקי בית הנוער.

מהלך הפעולה:

**\*להכין לפני הפעולה:\***

* לוח של הספרות 1 עד 30 לפי הסדר.
* לוח של האותיות בעברית.
* כ5 חוקים חשובים ומתומצתים של בית הנוער. יש לגזור כל מילה בנפרד ולמספר מאחורי כל מילה את הסדר שלה במשפט. (לדוגמה: החוק הוא ״אסור לקלל בבית הנוער״, מאחורי המילה ״אסור״ יהיה כתוב 1 , מאחורי המילה ״לקלל״ יהיה כתוב 2 וכן הלאה). אפשר לבחור שבכל חוק המספרים יהיו כתובים בצבע שונה וככה לחניכים יהיה יותר קל במשימה.

1. סבב מה נשמע (10 דקות)

כל חניך ישתף מה שלומו, איך היה היום שלו, ואיך הוא מגיע לפעולה.

1. משחק השלמות משפטים (25 דקות)

שואלים את החניכים - מי יודע מה זאת עבודת צוות?

מסבירים לחניכים שיש בלגן בחוקים של הבית נוער ושהקבוצה שלנו קיבלה משימה לעשות סדר בחוקי בית הנוער בעבודת צוות.

כל חניך יקבל מילים שמרכיבות חלק מחוקי בית הנוער, ואנחנו צריכים ביחד לחבר את כל המילים המפוזרות לחוקי בית הנוער. מאחורי כל מילה כתובה ספרה בצבע - הספרה מרמזת על המיקום של המילה בחוק, והצבע מרמז על החוק שאליה המילה שייכת. בעבודת צוות, עלינו לסדר את כל החוקים (לפי הצבעים) ובסדר הנכון (לפי הספרות). לאחר שכל החוקים מסודרים, נעבור ביחד עם החניכים על החוקים ונראה שהם מובנים לכולם. את החוקים המסודרים אפשר להדביק ביחד עם החניכים על לוח ולתלות בחדר של הקבוצה.

1. סיכום ועיבוד (10 דקות)

יושבים במעגל, ושואלים את החניכים:

* נהנתם? ממה?
* מה אהבתם ומה פחות?
* איך היה לכם לעבוד בעבודת צוות?
* למה חשובים חוקים בחיים שלנו?

סיכום מדריכים: בית הנוער שלנו אמור להיות המרחב הבטוח של כולםן, בשביל שכולם ירגישו בטוחים חשוב שיהיו חוקים וגבולות. אז לאחר שהצלחנו במשימה וסידרנו את החוקים בעבודת משותפת, עלינו להקשיב להם ובכך לשמור על הבית נוער מקום טוב ובטוח לכולםן.